**XIII. KERÜLETI SZÉPKORÚAK SPORTVERSENYE 2022**

**ASZTALITENISZ VERSENYKIÍRÁS**

**Selejtező verseny célja: 2022. augusztus 10-12. között Ostravában sorra kerülő** XIX. Testvérvárosok Szépkorúak Nemzetközi Sportversenyén a XIII. kerületet képviselő sportolók kiválasztása.

**Selejtező verseny rendezője:** Budapest Főváros XIII. Kerületi Önkormányzat és

a XIII. Kerületi Szociális Szolgáltató Központ

**Versenyszám: női-, és férfi egyéni**

**Időpont: 2022. július 12. (kedd) 09:00 órától**

**Helyszín: Angyalföldi Sportközpont**

**Bp. XIII. kerület, Rozsnyay utca 4.**

**Díjazás:** Az I-II. helyezett játékosok képviselhetik kerületünket az ostravai versenyen.

I-III. helyezett kis serleget és oklevelet kap.

**Lebonyolítás:** - 09:00-09:30 óra között labdás bemelegítési lehetőség.

- 5 főig egycsoportos körmérkőzéses rendszer.

- 6 főtől selejtező csoportokban körmérkőzés, majd csoportok azonos helyezett versenyzői között helyosztó meccsel döntjük el a végső sorrendet.

- Csoportmeccsek során egy mérkőzés két nyert szettig tart, a helyosztó meccseken 3 nyert szettig. Egy szett 11 pontig tart, minimum 2 pont különbséggel.

- Csoporton belüli pontegyenlőség esetén először az egymás elleni eredmény számít. Körbeverés esetén az érintett versenyzők egymás elleni eredményének összevetése alapján a több nyert szett, ha az is egyenlő, akkor az egymás elleni pontkülönbség dönt.

**Egyéb:** - A mérkőzésekhez labdákat a rendezőség biztosít.

* A mérkőzést az éppen játszó játékosok egymásnak vezetik.

**Mindenkinek jó versenyzést kíván**

**Budapest Főváros XIII. Kerületi Önkormányzata!**

